Split i čitava Dalmacija mogli bi za nekoliko dana postati slijepo crijevo željeznice u Europi jer je uprava Putničkog prijevoza pokrenula proceduru ukidanja svih vlakova za taj grad, javljaju 24 sata.

Umjesto vlakova, između Zagreba i Splita vozili bi autobusi pa bi se putnici uz kartu za vlak putovali autocestom. Uprava Putničkog prijevoza poslala je ovaj prijedlog na mišljenje sindikatima, no i bez njih mogu donijeti odluku da se svi vlakovi ukinu.

A vlakovi se ukidaju zato što ih nema tko voziti. HŽ je kroz restruktutiranje podijelio poticajne otpremnine za odlazak 154 strojovođa, a ovi koji su ostali doslovce nemaju kad iskoristiti svoj godišnji odmor. Sad im se nagomilalo toliko "starog" godišnjeg odmora iz 2014. da ga ne mogu iskoristiti u zakonskom roku do kraja lipnja, a da ne ugroze putnički prijevoz.

- Ako sve ostane ovako kao što je sad, Dalmacija će ostati bez putničkih vlakova u najboljem slučaju do kraja godine, kazao je Dalibor Petrović iz Sindikata strojovođa Hrvatske.

>> Milanovićevi vlakovi do izbora, a pruge za neke druge vlade